**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA z dne 23. 5. 2025**

|  |
| --- |
| Zavezanec: PANVITA PRAŠIČEREJA NEMŠČAK d.o.o., Lendavska ulica 5, Rakičan, 9000 Murska Sobota |
| Naprava / lokacija:Naprava za intenzivno rejo prašičev pitancev in plemenskih svinj, farma Jezera, Jezera 49, 9000 Murska Sobota |
| Datum rednega pregleda: 20. 5. 2025 |
| Okoljevarstveno dovoljenje št. 35407-179/2006-7 z dne 15.10.2008, Odločba o spremembi okoljevarstvenega dovoljenja št. 35406-8/2012-2 z dne 18.4.2012, Odločba št. 35406-55/2014-4 z dne 17.6.2015, Odločba št. 35432-86/2022-2550-7 z dne 28. 1. 2025, ter Čistopis izreka okoljevarstvenega dovoljenja št. 35432-86/2022-2550-8 z dne 14. 3. 2025 ( v nadaljevanju OVD) |
| Ugotovitve inšpektorice za okolje ob pregledu: V letu 2024 je potekala reja prašičev pitancev s povprečnim staležem 8.701 pitancev v vseh 17 objektih in ni presegla največje dovoljene meje po OVD. Ob pregledu je bilo ugotovljeno, da zavezanec izvaja predpisane ukrepe za preprečevanje onesnaževanja oz. zmanjševanja emisij iz naprave, da preverja skupni dušik in skupni fosfor v izločkih in da je Oceno o letnih emisijah snovi v zrak za leto 2024 oddal na Agencijo RS za okolje v predpisanem roku.Pranje hlevov se izvaja z vodo brez uporabe kemikalij z napravo z visokim tlakom. Pralne vode se odvajajo skupaj z gnojevko na bližnjo bioplinarno. Komunalna odpadnih voda se odvaja in čisti na lastni mali komunalni čistilni napravi kapacitete 20 PE, iz predloženih rezultatov meritev emisij snovi v vode na tej čistilni napravi, ni bilo ugotoviti kakšnih nepravilnosti.Zavezanec je glede na določbe OVD od januarja 2025 naprej oproščen izvajanja periodičnih meritev hrupa v okolju. Ravnanje z odpadki iz dejavnosti je urejeno na predpisan način in o tem zavezanec vodi evidenco, na Agencijo RS za okolje je oddal Letno poročilo o nastalih odpadkih in ravnanju z njimi za 2024. Ima vzpostavljen sistem ravnanja z okoljem v skladu s standardom ISO 14001, ki ga redno izvaja in zagotavlja periodično enkrat letno zunanjo presojo. Za potrebe farme Jezera uporablja vodo iz javnega vodovoda, ter vodo iz lastnega vodnjaka na podlagi Vodnega dovoljenja št. 35536-21/2005 z dne 31.12.2009 in Odločbe o spremembi vodnega dovoljenja št. 35536-1/2015-4 z dne 9.7.2015.Objekti reje se ogrevajo z UNP, mikroklima je uravnavana s hlevskim računalnikom.Zavezanec je na ARSO oddal Poročilo v Evropski register izpustov in prenosov onesnaževal (E-RIPO) za leto 2024 za emisije snovi v zrak za amonijak ter za ravnanje z odpadki. Ker inšpektorica ob pregledu ni ugotovila nepravilnosti, je postopek na zapisnik ustavila.  |
| Zaključki / naslednje aktivnosti:Nadaljnji redni pregledi bodo opravljeni po planu IRSOE, izredni prej po potrebi.  |